Menighedsrådsmøde den 12. januar 2023 kl. 19

Til stede: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner og Karen Voigt Steffensen.

Afbud fra: Michael Fornitz og Annie Graae.

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Godkendt med tilføjelse af endnu et punkt: 6a. Bekræftelse af beslutning om anskaffelse af hjul til flyglet i kirken. |
| 2 Godkendelse af referat af menighedsrådsmøde den 3. november 2022. |  |
|  | Referatet af menighedsrådsmødet den 3. november blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave og menighedspleje, |  |
|  | **Formanden:** Stiftet forventes at give os den endelige godkendelse af lysprojektet snarligst. Jens Christian Grøndahl har rykket for det gentagne gange og vil forhøre sig igen i den kommende uge. |
|  | **Sognepræsten:** Det nye tiltag med en familiegudstjeneste lillejuleaften var en succes. Jul og nytår i kirken er i det hele taget forløbet rigtig fint. Jacob Ørsted foreslår imidlertid, at gudstjenesten juleaften flyttes til kl. 15, da mange familier har svært ved at nå hele juleaftensprogrammet, hvis de først kommer herfra kl. 17 efter gudstjenesten kl. 16. Menighedsrådet er enig og det besluttes derfor, at julegudstjenesten i 2023 rykkes frem til kl. 15. |
|  | **Kasserer:** Regnskabet for 2022 ligger først færdigt til februar. Allerede nu kan det udledes, at regnskabet balancerer og at der er overskud på kirkegården. |
|  | **Kirkeværge:** Gustav Grüner orienterer om forsinkelsen af lysprojektet. De ulovlige elektriske installationer er ved at blive udbedrede.  Af sikkerhedsmæssige årsager er der blevet anskaffet lysskinner til det nederste trappetrin, som leder op til pulpiturerne.  Projektet med jordpladsen på kirkegården er afsluttet, men mageskiftet med kommunen er endnu ikke blevet gennemført.  Der har været afholdt Erfa-møde for kirkeværger i provstiet, hvor man kan dele erfaringer med hinanden om de mange udfordringer, der er med regler og tilladelser, når kirkerne skal vedligeholdes.  Gustav minder desuden om **provstesyn den 30. marts kl. 9.00.** |
|  | **Kontaktpersonen:** Der er blevet afholdt MUS-samtaler med Kaj og Sahra. Samtalen med Ulrik er i kalenderen og samtalen med Hans bliver planlagt, når Hans er tilbage i uge 4.  Der afholdes Erfa-møde for kontaktpersoner her i kirken i næste måned.  Birgitte Wilson Schmidt, som er vikar for Sahra, har meddelt, at hun af økonomiske årsager ikke kan vikariere så mange dage om året, som hun har gjort hidtil. Menighedsrådet beslutter i en forsøgsperiode på et år at klare feriedækningen af kordegnekontoret med to dage bemanding og tre dage lukning. |
|  | **Aktivitetsudvalget:** Tirsdagsmøderne er forløbet rigtig godt. De har været velbesøgte og det har været nogle gode foredrag. Tirsdagsmøderne for foråret er på plads og der er desuden en Caféaften på programmet den 26. januar.  Planlægningen af Kirkehøjskolen, som bliver en hel lørdag per semester, er i gang. |
|  | **Menighedsplejen:** Vibeke Hougaard fortæller, at der er blevet uddelt 30.000 kr. til *Hugs and Food,* 10.000 kr. til *Frelsens Hær* og 5000 kr. til *Mødrehjælpen.* Desuden har tre sognebørn fået 1000 kr. hver i julehjælp.  Forårets udflugter er ved at blive tilrettelagt: Lille udflugt den 9. maj vil blive et besøg på Designmuseet og Store udflugt den 31. maj går til Rungstedlund. |
| 4. Beslutningsforslag vedr. samarbejde med ”MindU”, et initiativ for konfirmander under Det Sociale Netværk. |  |
|  | Jens Christian Grøndahl orienterer rådet om tankerne bag et samarbejde med *MindU* og *Det Sociale Netværk.* Det er tanken om diakoni på stedet, som er vokset.  Netværket coacher unge mennesker, som selv har haft vanskeligheder inde på kroppen, til at kunne tale med andre og lidt yngre unge mennesker med udfordringer. Dette har vist sig at have en meget positiv og forbyggende effekt, således at problemer i en hel ung alder ikke leder til psykisk sygdom i det tidlige voksenliv. Netværkene kan bruge et samarbejde med os, da de mangler lokaler til samtaler og undervisning. Vi kunne stille det lille rum til højre for indgangsdøren til rådighed samt menighedssalen, når den er ledig. Menighedsrådet beslutter at etablere et samarbejde i første omgang for et år. Jens Christian vil udfærdige et udkast til en aftale. |
| 5. Stillingen som kirkegårdsleder ift. sammenlægningen af Holmens og Garnisons kirkegårde. |  |
|  | Vores medarbejder gennem mange år Klaus Frederiksen har meddelt, at han går på pension fra den 1. februar og rådet drøfter derfor, hvad der fremadrettet skal ske i forhold til kirkegård og regnskabskontor.  Marianne Skodborggaard og Jens Christian Grøndahl orienterer om mulighederne. |
| 6. Bekræftelse af  beslutning om udbedring  af ulovlige el-installationer. |  |
|  | Menighedsrådet godkender beslutningen om at udbedre ulovlige el-installationer i kirken. |
| 6.a. Bekræftelse af beslutning om anskaffelse af hjul til flyglet i kirken. |  |
|  | Menighedsrådet siger god for, at der anskaffes hjul til flyglet i kirken. |
| 7. Beslutning vedr. slibning og lakering af gulvet i menighedssalen. |  |
|  | Menighedsrådet beslutter at udskyde slibning af gulvet i menighedssalen, da det ikke er udpræget slidt og desuden på sigt skal indgå i en større renoveringsplan. |
| 8. Beslutningsforslag vedr. køb af gulvmaskine. |  |
|  | Rådet beslutter køb af gulvmaskine til vask af kirken, da det nye gulv kræver flere vask end den tidligere gulvbelægning. |
| 9. Beslutning vedr. udbedring af tagnedløb, brønd og kloak ved hjørnet Sct. Annæ Plads/St. Standstræde. |  |
|  | Gustav Grüner sætter rådet ind i sagens forløb. Det vedtages at udbedring af tagnedløb, brønd og kloak sættes i gang. |
| 10. Påbud fra Københavns Brandvæsen om oprydning i lokalet bag orgelet. |  |
|  | Menighedsrådet beslutter, at ordenskapitlet skal være ryddet op inden 1. april. Der skal muligvis anskaffes nogle arkivskabe til arkivering af noder. |
| 11. Børnehaven: Status. |  |
|  | Jan Pehrsson orienterer menighedsrådet om status i børnehaven. |
| 12. evt. |  |
|  |  |
|  |  |
| 13. Lukket punkt. |  |
|  |  |
|  |  |
|  |  |
|  |  |
|  |  |